Na temelju članka 55. stavka 1. Zakona o komunalnom gospodarstvu  ( Narodne novine br. 68/18, 110/18, 32/20. i 145/24) i članka 30. Statuta Općine Kloštar Podravski („Službeni glasnik Koprivničko – križevačke županije“ broj 4/21), Općinsko vijeće Općine Kloštar Podravski na 9. sjednici održanoj  4. svibnja 2026. godine, donijelo je 
O D L U K U
o povjeravanju obavljanja komunalne djelatnosti   isporuke usluge javne tržnice na malo u Općini Kloštar Podravski

Članak 1.
Ovom odlukom Općina Kloštar Podravski povjerava obavljanje komunalne djelatnosti isporuke usluge javnih tržnica na malo u Općini Kloštar Podravski (u daljnjem tekstu: komunalne djelatnosti).

Članak 2.
Obavljanje komunalnih djelatnosti Općina Kloštar Podravski povjerava trgovačkom društvu KOMUNALNO KP društvo s ograničenom odgovornošću za proizvodnju, trgovinu, komunalne i druge usluge, Kloštar Podravski, Kralja Tomislava 2, OIB: 22839285286 na neodređeno vrijeme.

Članak 3.
KOMUNALNO KP društvo s ograničenom odgovornošću za proizvodnju, trgovinu, komunalne i druge usluge obvezuje se obavljati komunalne djelatnosti sukladno:
· zakonskim i podzakonskim propisima te propisima Općine Kloštar Podravski,
· načelima komunalnog gospodarstva.

Članak 4.
Zadužuje se općinski  načelnik Općine Kloštar Podravski za sklapanje ugovora o povjeravanju obavljanja komunalne djelatnosti isporuke usluge javnih tržnica na malo u Općini Kloštar Podravski sukladno odredbama Zakona o komunalnom gospodarstvu.
Članak 5. 
Danom stupanja na snagu ove Odluke prestaje važiti Odluka o povjeravanju  tržnice Kloštar Podravski (sa integriranom sunčanom elektranom) Općine Kloštar Podravski na upravljanje trgovačkom društvu KOMUNALNO KP društvo s ograničenom odgovornošću za proizvodnju, trgovinu, komunalne i druge usluge („Službeni glasnik Koprivničko-križevačke županije“ broj 8/26). 


Članak 6. 
Ova Odluka stupa na snagu prvog dana od dana objave u „Službenom glasniku Koprivničko – križevačke županije“. 

